একাডেমি দলের পক্ষে কয়েকটি খেলায় সফলতা লাভের পর ২০১৩ সালে পাকিস্তানের বিপক্ষে সীমিত ওভারের ক্রিকেট সিরিজ খেলার জন্য মনোনীত হন। এভাবেই পূর্ণাঙ্গ ইংল্যান্ড দলের পক্ষে অভিষেক ঘটে তার। এরপর নিউজিল্যান্ডের বিপক্ষে টুয়েন্টি২০ খেলায় অংশ নেন। নিউজিল্যান্ড দলের বিপক্ষে প্রথম ইংরেজ ক্রিকেটার হিসেবে টুয়েন্টি২০ আন্তর্জাতিকে হ্যাট্রিক করার বিরল কীর্তিগাঁথা স্থাপন করেন তিনি।

২০১৩-১৪ মৌসুমে অ্যাশেজ সিরিজ খেলার জন্য অস্ট্রেলিয়া গমন করেন। পার্থে অনুষ্ঠিত ঐ টেস্টে ৭২ রান সংগ্রহসহ এক উইকেট দখল করেন তিনি। এরপর ভারতের বিপক্ষেও টেস্ট সিরিজে অংশ নেন নাতালি সিভার।

এপ্রিল, ২০১৫ সালে ইংল্যান্ড মহিলা একাডেমি দল দুবাই সফরে যায়। দলের অন্যতম সদস্য ছিলেন তিনি। সেখানে ইংল্যান্ড দল তাদের প্রতিপক্ষ অস্ট্রেলিয়ার বিপক্ষে দুইটি ৫০-ওভারের খেলায় ও দুইটি টুয়েন্টি২০ খেলায় অংশ নেয়।

মূল্যায়ন
প্রারম্ভিক জীবন
ক্রিকেট বিশ্বকাপ
আন্তর্জাতিক ক্রিকেট